जयपुर का फेमस पान चखा, जीप पर कॉलेज इवेंट में की ग्रैंड एंट्री, हवा महल भी देखा
South Actor Nani Visits Jaipur For Dasara Movie Promotion - हाल ही में साउथ सुपरस्टार नानी अपनी फिल्म ‘दसरा’ का प्रमोशन करने जयपुर पहुंचे। ये फिल्म 30 मार्च को पैन इंडिया में रिलीज होगी। जयपुर में जीप में बैठकर नानी ने कॉलेज इवेंट में ग्रैंड एंट्री की
हाल ही में साउथ सुपर स्टार नानी अपनी फिल्म ‘दसरा’ का प्रमोशन करने जयपुर पहुंचे। ये फिल्म 30 मार्च को पैन इंडिया में रिलीज होगी। जयपुर में जीप में बैठकर नानी ने कॉलेज इवेंट में ग्रैंड एंट्री की। फिलहाल, फिल्म के प्रमोशन के सिलसिले में नानी ने अहमदाबाद और जयपुर टूर पूरा कर लिया है।
जयपुर में नानी ने खाया पान 
जयपुर में नानी ने हवा महल का टूर किया। यहां फैंस ने पूरे जोश के साथ उनका स्वागत किया। इस टूर के दौरान नानी ने जयपुर के फेमस पान का स्वाद भी लिया।
इससे पहले भी फिल्म के प्रमोशन के लिए नानी ने अलग अंदाज अपनाया। लखनऊ, नागपुर और अहमदाबाद में नानी ने प्रमोशन के लिए ट्रक से सिटी में एंट्री की।
मैं लोगों के फिल्म देखने का इंतजार कर रहा हूं- नानी
नानी से जब पूछा गया कि वो जयपुर आकर कैसे महसूस कर रहे हैं तब उन्होंने कहा कि मैं पहले लखनऊ, मुंबई, नागपुर और अहमदाबाद जा चुका हूं। लेकिन, इस बार जयपुर आकर काफी अच्छा लग रहा है।
मुझे ये जानकर अच्छा लगा कि लोग मेरी फिल्म को लेकर एक्साइटेड हैं, लोग मेरी फिल्म देखना चाहते हैं। मुझे जयपुर से इतना प्यार और एनर्जी मिली है कि मुझे ऑडियंस के फिल्म देखने का इंतजार है।
पैन इंडिया रिलीज होगी फिल्म 
श्रीकांत ओदेला की फिल्म ‘दसरा’ का ट्रेलर आने के बाद से फिल्म का क्रेज बना हुआ है। इस फिल्म में सिंगरेनी कोल्लेरी में रहने वाले लोगों का पॉवर स्ट्रगल फिल्माया गया है। फिल्म अपनी स्टोरीलाइन की वजह से लगातार चर्चा में बनी हुई है।
सुधाकर चुरूकेरी और श्रीकांत चुंदी के प्रोडक्शन में बनी इस फिल्म में नानी के साथ कीर्ति सुरेश,और दीक्षित शेट्टी भी नजर आएंगे।